abbreviation: LIPI

pdf_content: Lescha davart l'integraziun sociala e professiunala da persunas cun impediments (lescha d'integraziun da persunas cun impediments, LIPI)    440.100   Lescha davart l'integraziun sociala e professiunala da  persunas cun impediments (lescha d'integraziun da  persunas cun impediments, LIPI)  dals 02-09-2011 (versiun dals 01-01-2012)  Il cussegl grond dal chantun Grischun1),  sa basond sin ils art. 31 ed 86 da la constituziun chantunala2), suenter avair gì invista da la missiva da la regenza dals 24 da matg 20113),  concluda:  1. Disposiziuns generalas  Art.  1 Intent 1 L'intent  da questa lescha è l'integraziun sociala e professiunala  da persunas cun  impediments.  Art.  2 Champ d'applicaziun 1 Questa lescha cumpiglia persunas cun impediments che han lur domicil da dretg  civil en il chantun Grischun. 2 Ultra da quai vala ella per furnituras e per furniturs da prestaziuns per l'integraziun   professiunala e sociala da persunas cun impediments.  Art.  3 Princips 1 Il  chantun  conceda  contribuziuns  a  purschidas  da  l'integraziun  professiunala  e  sociala da persunas cun impediments maiorennas. En cas excepziunals pon vegnir  concedidas contribuziuns a purschidas per persunas cun impediments minorennas.  1) PCG 2011/2012, 32 2) DG 110.100 3) pagina 211  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   440.100    2 Las  contribuziuns  s'orienteschan  al  basegn  d'assistenza  da  las  persunas  cun  impediments e vegnan pajadas a las furnituras ed als furniturs da prestaziuns. 3 Il gener da l'impediment, las abilitads ed ils basegns sco er l'autodeterminaziun da   las persunas cun impediments ston vegnir resguardads uschè bain sco pussaivel tar  tut las purschidas. 4 Sche pussaivel occupa il chantun persunas cun impediments.  Art.  4 Noziuns 1 Sco persunas cun impediments en il senn da questa lescha valan persunas, da las  qualas la participaziun a la furmaziun, a la vita professiunala u a la vita sociala è   difficultada per adina u per in temp pli lung pervia da mendas corporalas, spiertalas,   psichicas, linguisticas, sensoricas u perceptivas. 2 Sco  purschidas  da  l'integraziun  sociala  valan  plazzas  d'abitar  protegidas,  accumpagnaments d'abitar sco er purschidas d'integraziun e da cussegliaziun. 3 Sco purschidas da l'integraziun  professiunala  valan plazzas da lavur  protegidas,  plazzas da structuras dal di protegidas, accumpagnaments da lavur e plazzas da lavur  integrativas. 4 Las  furnituras  ed ils  furniturs  da  prestaziuns  èn persunas  natiralas  u  giuridicas  ubain  organisaziuns  ed  instituziuns  che  furneschan  respectivamain  mettan  a  disposiziun  prestaziuns  per  l'integraziun  professiunala  e  sociala  da  persunas  cun  impediments.  2. Integraziun sociala  2.1. PLAZZAS D'ABITAR PROTEGIDAS ED  ACCUMPAGNAMENT D'ABITAR  Art.  5 Permissiun 1 La gestiun da plazzas d'abitar protegidas e d'accumpagnaments d'abitar dovra ina  permissiun. 2 La  permissiun  vegn  dada,  sche  las  pretensiuns  che  la  regenza  ha  fixà  per  la  qualitad,  per  la  gestiun,  per  l'infrastructura  e  per  la  furma  d'organisaziun  èn  garantidas.  Art.  6 Dretg da survegnir contribuziuns 1 La premissa per conceder contribuziuns è la renconuschientscha da las furnituras e  dals furniturs da prestaziuns. 2 La renconuschientscha vegn dada, sche la furnitura u il furnitur da prestaziuns ha  ina permissiun e sche la purschida correspunda a la planisaziun chantunala da las   purschidas.  2       440.100   Art.  7 Plazzas d'abitar protegidas 1. contribuziuns da gestiun  1 Il  chantun  conceda  contribuziuns  per  manar  plazzas  d'abitar  protegidas.  Las  contribuziuns  da  gestiun  vegnan  pajadas  per  mintga  persuna  cun  impediments   assistida, e quai en furma d'ina pauschala da prestaziun. 2 La  pauschala  da prestaziun sa  cumpona  d'ina  pauschala  per  l'assistenza  e  d'ina  pauschala per l'object. 3 La pauschala per l'assistenza per mintga stgalim da basegn d'assistenza sa drizza  tenor  la  media  dals  custs  da  las  furnituras  e  dals  furniturs  che  realiseschan  las  prestaziuns  en  moda  economica.  La  basa  furman  las  categorias  dal  basegn  d'assistenza e las calculaziuns controlladas dals custs dals onns passads. 4 La pauschala per l'object sa drizza tenor la media dals custs e dals retgavs da las   furnituras e dals furniturs che realiseschan las prestaziuns en moda economica. La   basa furman las calculaziuns controlladas dals custs dals onns passads. 5 Midadas  dals  custs  envers  la  basa  pon  vegnir  resguardadas  sin  fundament  da  facturs exogens.  Art.  8 2. reservas 1 Da las contribuziuns da gestiun pon vegnir furmadas reservas liadas ad in intent. 2 La regenza fixescha las cundiziuns per furmar reservas e l'intent per duvrar questas   reservas sco er la tariffa maximala.  Art.  9 3. contribuziuns da cumpra e da construcziun ad immobiglias 1 Il chantun conceda contribuziuns fin ad 80 pertschient dals custs imputabels per la  cumpra,  per  construcziuns  novas,  per  renovaziuns,  per  engrondiments,  per  la  sanaziun  sco  er  per  l'acquisiziun  dals  bains  immobigliars  necessaris.  En  cas   excepziunals  po  el  conceder  contribuziuns  fin  a  100  pertschient  dals  custs  imputabels. 2 Contribuziuns vegnan mo concedidas a projects che correspundan a la planisaziun  chantunala da las purschidas e che surpassan 50 000 francs. 3 Sch'i  na  vegnan  concedidas  naginas  contribuziuns  ubain  sche  cundiziuns  u  pretensiuns na vegnan  betg observadas,  na pon ils custs consecutivs  betg vegnir  imputads per eruir la pauschala per l'object.  Art.  10 4. contribuziuns d'acquisiziun per mobiglias 1 Il  chantun  conceda  contribuziuns  als  custs  imputabels  per  l'acquisiziun  da  mobiglias  che  na  stattan  betg  en  connex  cun  in  project  da  construcziun  ch'è   suttamess a l'obligaziun da dumandar ina permissiun. Ellas èn ina part integrala da la  pauschala per l'object.   3     440.100    2 L'acquisiziun, il leasing u la locaziun da mobiglias, da las qualas la valur da nov  importa  passa  50 000  francs,  ston  vegnir  suttamess  ordavant  al  chantun  per  l'approvaziun. 3 Sche l'approvaziun necessaria na vegn betg dumandada,  sche l'acquisiziun vegn  fatga malgrà la nunapprovaziun ubain sche cundiziuns u pretensiuns na vegnan betg  observadas, na pon ils custs consecutivs betg vegnir imputads per eruir la pauschala  per l'object. 4 En cas excepziunals pon vegnir concedidas contribuziuns ordaifer la pauschala per  l'object.  Art.  11 Contribuziuns per l'accumpagnament d'abitar 1 Il chantun po conceder contribuziuns a l'accumpagnament d'abitar da persunas cun  impediments.  Las  contribuziuns  vegnan  pajadas  per  mintga  persuna  cun  impediments assistida, e quai en furma d'ina pauschala da prestaziun. 2 La pauschala da prestaziun sa drizza tenor la media dals custs da las furnituras e   dals  furniturs  che  realiseschan  las  prestaziuns  en  moda  economica  per  mintga   stgalim da basegn d'assistenza. La basa furman las categorias dal basegn d'assistenza  e las calculaziuns controlladas dals custs dals onns passads.  Art.  12 Contribuziuns da promoziun 1 Il  chantun  po  conceder  contribuziuns  da  promoziun  temporaras  per  promover  l'integraziun e per augmentar l'independenza da las persunas cun impediments.  Art.  13 Participaziun als custs 1 Persunas  cun  impediments  che  profitan  d'in  plazza  d'abitar  protegida  u  d'in  accumpagnament d'abitar ston sa participar als custs correspundents. 2 La participaziun als custs vegn liquidada sur las taxas che vegnan fixadas da la  regenza. 3 Sch'ina persuna na po betg pajar u na po betg pajar cumplainamain la taxa, perquai  ch'ina renta da la AI u perquai che prestaziuns supplementaras mancan, po sia taxa  vegnir reducida da las furnituras e dals furniturs da prestaziuns suenter ch'il chantun  ha approvà quai. La differenza va sin donn e cust dal chantun.  2.2. PURSCHIDAS DA CUSSEGLIAZIUN E D'INTEGRAZIUN  Art.  14 Dretg da survegnir contribuziuns 1 Il chantun po conceder contribuziuns a purschidas da cussegliaziun e d'integraziun. 2 La premissa per conceder contribuziuns è la renconuschientscha da las furnituras e  dals furniturs da prestaziuns.  4       440.100   3 La  renconuschientscha  vegn  dada,  sche  la  purschida  è  adattada  per  promover  persunas cun impediments e sch'ella correspunda a la planisaziun chantunala da las   purschidas.  3. Integraziun professiunala  3.1. PLAZZAS DA LAVUR E PLAZZAS DA STRUCTURAS DAL  DI PROTEGIDAS SCO ER ACCUMPAGNAMENT DA LAVUR  Art.  15 Permissiun 1 La gestiun da plazzas da lavur e da plazzas da structuras dal di protegidas sco er   d'accumpagnaments da lavur dovra ina permissiun. 2 La  permissiun  vegn  dada,  sche  las  pretensiuns  che  la  regenza  ha  fixà  per  la  qualitad, per la gestiun, per l'infrastructura e per la furma d'organisaziun per plazzas  da lavur protegidas u per l'accumpagnament da lavur èn garantidas.  Art.  16 Dretg da survegnir contribuziuns 1 La premissa per conceder contribuziuns è la renconuschientscha da las furnituras e  dals furniturs da prestaziuns. 2 La renconuschientscha vegn dada, sche la purschida correspunda a la planisaziun  chantunala da las purschidas e sche las  furnituras  ed ils  furniturs  da prestaziuns  disponan d'ina permissiun.  Art.  17 Plazzas da lavur e plazzas da structuras dal di protegidas 1. contribuziuns da gestiun  1 Il chantun conceda contribuziuns per manar plazzas da lavur e plazzas da structuras   dal di protegidas. Las contribuziuns da gestiun vegnan pajadas per mintga persuna  cun impediments assistida, e quai en furma d'ina pauschala da prestaziun. 2 La  pauschala  da prestaziun sa  cumpona  d'ina  pauschala  per  l'assistenza  e  d'ina  pauschala per l'object. 3 La pauschala per l'assistenza per mintga stgalim da basegn d'assistenza sa drizza  tenor  la  media  dals  custs  da  las  furnituras  e  dals  furniturs  che  realiseschan  las  prestaziuns  en  moda  economica.  La  basa  furman  las  categorias  dal  basegn  d'assistenza e las calculaziuns controlladas dals custs dals onns passads. 4 La pauschala per l'object sa drizza tenor la media dals custs e dals retgavs da las   furnituras e dals furniturs che realiseschan las prestaziuns en moda economica sco er  als tips da purschida. La basa furman las calculaziuns controlladas dals custs dals   onns passads. 5 Midadas  dals  custs  envers  la  basa  pon  vegnir  resguardadas  sin  fundament  da  facturs exogens.   5     440.100    Art.  18 2. reservas 1 Da las contribuziuns da gestiun pon vegnir furmadas reservas liadas ad in intent. 2 La regenza fixescha las cundiziuns per furmar reservas e l'intent per duvrar questas   reservas sco er la tariffa maximala.  Art.  19 3. contribuziuns da cumpra e da construcziun ad immobiglias 1 Il chantun conceda contribuziuns fin ad 80 pertschient dals custs imputabels per la  cumpra,  per  construcziuns  novas,  per  renovaziuns,  per  engrondiments,  per  la  sanaziun  sco  er  per  l'acquisiziun  dals  bains  immobigliars  necessaris.  En  cas   excepziunals  po  el  conceder  contribuziuns  fin  a  100  pertschient  dals  custs  imputabels. 2 Contribuziuns vegnan mo concedidas a projects che correspundan a la planisaziun  chantunala da las purschidas e che surpassan 50 000 francs. 3 Sch'i  na  vegnan  concedidas  naginas  contribuziuns  ubain  sche  cundiziuns  u  pretensiuns na vegnan  betg observadas,  na pon ils custs consecutivs  betg vegnir  imputads per eruir la pauschala per l'object.  Art.  20 4. contribuziuns d'acquisiziun per mobiglias 1 Il  chantun  conceda  contribuziuns  als  custs  imputabels  per  l'acquisiziun  da  mobiglias  che  na  stattan  betg  en  connex  cun  in  project  da  construcziun  ch'è   suttamess a l'obligaziun da dumandar ina permissiun. Ellas èn ina part integrala da  las pauschalas per l'object. 2 L'acquisiziun, il leasing u la locaziun da mobiglias, da las qualas la valur da nov  importa  passa  50 000  francs,  ston  vegnir  suttamess  ordavant  al  chantun  per  l'approvaziun. 3 Sche l'approvaziun  necessaria  na vegn  betg dumandada,  sche l'investiziun  vegn  fatga malgrà la nunapprovaziun ubain sche cundiziuns u pretensiuns na vegnan betg  observadas, na pon ils custs consecutivs betg vegnir imputads per eruir la pauschala  per l'object. 4 En cas excepziunals pon vegnir concedidas contribuziuns ordaifer la pauschala per  l'object.  Art.  21 Contribuziuns per l'accumpagnament da lavur 1 Il  chantun  po  conceder  contribuziuns  als  accumpagnaments  da  lavur.  Las  contribuziuns vegnan pajadas per mintga persuna cun impediments assistida, e quai  en furma d'ina pauschala da prestaziun. 2 La pauschala da prestaziun sa drizza tenor la media dals custs da las furnituras e   dals  furniturs  che  realiseschan  las  prestaziuns  en  moda  economica  per  mintga   stgalim da basegn d'assistenza. La basa furman las categorias dal basegn d'assistenza  e las calculaziuns controlladas dals custs dals onns passads.  6       440.100   Art.  22 Contribuziuns da promoziun 1 Il  chantun  po  conceder  contribuziuns  da  promoziun  temporaras  per  promover  l'integraziun e per augmentar l'independenza da las persunas cun impediments.  3.2. PLAZZAS DA LAVUR INTEGRATIVAS EN MANASCHIS  DA L'EMPRIM MARTGÀ DA LAVUR  Art.  23 Prestaziuns dal chantun 1 Manaschis da l'emprim martgà da lavur che porschan plazzas d'emprendissadi e da  lavur per persunas cun impediments po il chantun sustegnair cun als cussegliar e cun  als conceder contribuziuns. 2 Il chantun surpiglia maximalmain ils custs supplementars che vegnan chaschunads  da  l'impediment,  uschenavant  che  quels  na vegnan  betg cuvrids  da  l'assicuranza  d'invaliditad federala, d'ulteriuras assicuranzas u en autra moda.  Art.  24 Dretg da survegnir contribuziuns 1 La  premissa  per  conceder  contribuziuns  è  la  renconuschientscha  da  la  plazza  integrativa. 2 La renconuschientscha vegn dada, sche la purschida promova l'integraziun d'ina  persuna cun impediments.  4. Prestaziuns interchantunalas  Art.  25 Participaziun als custs 1 Sch'igl  è  necessari  da collocar  ina  persuna  cun  impediments  en ina instituziun  ordaifer  il  chantun,  sa  participescha  il  chantun  als  custs,  sche  l'instituziun  è  renconuschida da la cunvegna interchantunala davart las instituziuns socialas (CIIS). 2 Per  conceder  la  participaziun  als  custs  vegni  premess  ch'il  chantun  dettia  ses  consentiment a l'entrada en l'instituziun. 3 Las persunas cun impediments ston sa participar als custs confurm a l'artitgel 13.  5. Planisaziun, gestiun da la contribuziun e surveglianza  Art.  26 Analisa dal basegn e planisaziun chantunala da las purschidas 1 L'analisa dal basegn e la planisaziun da las purschidas furman la basa per fixar la  direcziun strategica da las purschidas da l'agid a persunas cun impediments en il   chantun, per renconuscher las furnituras ed ils furniturs da prestaziuns che han il   dretg da survegnir contribuziuns e per conceder las contribuziuns.   7     440.100    2 La planisaziun da las purschidas vegn fixada periodicamain.  Art.  27 Incarica da prestaziun 1 Il chantun sco er las furnituras ed ils furniturs da prestaziuns che han il dretg da  survegnir  contribuziuns  fan  incaricas  da  prestaziun.  Las  incaricas  da  prestaziun  valan per regla 4 onns. 2 Las incaricas da prestaziun reglan almain la quantitad e la qualitad da la purschida,   la  controlla  da  las  prestaziuns  che  vegnan  messas  a  quint  ed  ils  princips  da  l'indemnisaziun da las prestaziuns.  Art.  28 Gestiun e contabilitad 1 Las  furnituras  ed  ils  furniturs  da  prestaziuns  che  han  il  dretg  da  survegnir  contribuziuns èn obligads da manar il manaschi en moda effizienta e confurm a lur   incumbensas, e quai sin basa d'utilitad publica. 2 La  regenza  relascha  prescripziuns  davart  il  rendaquint  da  las  furnituras  e  dals  furniturs da prestaziuns che han il dretg da survegnir contribuziuns. 3 Las  furnituras  ed  ils  furniturs  da  prestaziuns  che  han  il  dretg  da  survegnir  contribuziuns èn obligads da render accessibels ils plans da las plazzas da lavur e da   la classificaziun sco er las cundiziuns d'engaschament dal persunal.  Art.  29 Documentaziun da la clientella 1 Las  furnituras  ed  ils  furniturs  da  prestaziuns  che  han  il  dretg  da  survegnir  contribuziuns ston far per mintga persuna cun impediments, ch'ellas ed els assistan,   ina  documentaziun  da  la  clientella  che  cuntegna  las  parts  essenzialas  davart   l'assistenza prestada. Las documentaziuns da la clientella ston vegnir  tegnidas en  salv durant almain 10 onns.  Art.  30 Surveglianza 1 Las furnituras ed ils furniturs da prestaziuns èn suttamess a la surveglianza dal   chantun. 2 Las furnituras ed ils furniturs da prestaziuns che vegnan sustegnids dal chantun èn  obligads d'inoltrar in rapport annual ed in quint annual a l'autoritad da surveglianza e  da preschentar tut las infurmaziuns ch'èn necessarias per exequir la surveglianza e la   controlla. 3 L'autoritad da surveglianza po examinar da tut temp ils cudeschs, prender invista   dals mussaments e controllar la gestiun sco er far – sin basa da las retschertgas –  cumparegliaziuns  tranter  las  singulas  furnituras  ed  ils  singuls  furniturs  da  prestaziuns.  Per  quest  intent  po ella  consultar  la  controlla  da finanzas  u unitads  administrativas subordinadas. 4 L'autoritad da surveglianza po prender invista da la documentaziun da la clientella.  8       440.100   Art.  31 Publicaziun da datas 1 Il chantun po publitgar en furma anonimisada datas cumparativas da las furnituras  e dals furniturs da prestaziuns.  6. Retratga da la permissiun da manaschi e da la  renconuschientscha, reducziun da las contribuziuns sco er  restituziun  Art.  32 Retratga da la permissiun e da la renconuschientscha 1 La permissiun da manaschi u la renconuschientscha sto vegnir retratga, sche las  premissas n'èn betg pli ademplidas.  Art.  33 Reducziun da las contribuziuns 1 Las contribuziuns vegnan reducidas: a) per maximalmain 20 pertschient, sch'ils documents na vegnan betg inoltrads   tenor las prescripziuns en quai che reguarda il cuntegn ed il temp; b) per  fin  a  100  pertschient,  sche  las  prestaziuns  fixadas  na  vegnan  betg   prestadas; c) per l'import dubel da l'import mess a quint che surpassa la participaziun als   custs, sch'i  vegnan mess a quint a las persunas cun impediments  assistidas  custs che surpassan lur participaziun als custs;  d) per  las  contribuziuns ch'èn  idas  a perder  tar  persunas che han lur  domicil   ordaifer il chantun, sch'ina garanzia per ils custs n'è betg vegnida dumandada  dal chantun da domicil da questas persunas per surpigliar la part dals custs da  gestiun  da  la  dimora,  e  quai  inclusiv  ils  tschains  da  chapital  e  las  amortisaziuns.  Art.  34 Restituziun 1 Contribuziuns  ch'èn  vegnidas  retratgas  senza  dretg  ston  vegnir  restituidas  cumplettamain. Il  dretg da pretender la restituziun surannescha 10 onns suenter il  pajament da las contribuziuns. 2 Sche furnituras e furniturs da prestaziuns alieneschan da ses intent ina immobiglia  ch'è vegnida sustegnida dal chantun cun contribuziuns da cumpra, da construcziun  da nov, da renovaziun, d'engrondiment u da sanaziun avant la scadenza da 33 onns   da gestiun, ston vegnir restituids 3 pertschient da la contribuziun pajada per mintga   onn che manca. Il chantun po conceder excepziuns. 3 Sche  furnituras  e  furniturs  da  prestaziuns  alieneschan  da  ses  intent  in  bain   immobigliar ch'è vegnì sustegnì dal chantun cun contribuziuns da cumpra, sto vegnir  restituida  proporziunalmain  la  valur  actuala  dal  bain  immobigliar.  Il  chantun  po  conceder excepziuns.   9     440.100    4 L'obligaziun  da  restituir  contribuziuns  da  cumpra  e  da  construcziun  sto  vegnir   inscritta en il register funsil sco restricziun da la proprietad da dretg public.  7. Ulteriuras disposiziuns  Art.  35 Far cunvegnas 1 Per promover  persunas cun impediments  po il  chantun far  en il  rom da questa  lescha cunvegnas da dretg administrativ cun auters chantuns, cun l'exteriur vischin e   cun organisaziuns extrachantunalas.  Art.  36 Il chantun sco instituziun responsabla 1 En  cas  da  basegn  po  il  chantun  endrizzar  e  manar  atgnas  purschidas  per  l'integraziun professiunala e sociala da persunas cun impediments.  Art.  37 Contribuziuns d'innovaziun 1 Il  chantun  po  finanziar  models  novs  per  l'assistenza  ambulanta,  parzialmain  staziunara  e  staziunara  da  persunas  cun  impediments  durant  ina  fasa  d'emprova  limitada, sch'in giudicament qualifitgà da l'effect è garantì.  Art.  38 Protecziun da datas 1 Per  ademplir  las  incumbensas  legalas  dastgan  las  autoritads  ch'èn  incaricadas  d'exequir questa lescha elavurar datas ch'èn spezialmain degnas da vegnir protegidas  e manar sistems ch'èn adattads per l'elavuraziun da datas. 2 Cun resalva da normas  spezialas  dastgan ellas conservar  datas  da persunas mo   uschè ditg che quai è necessari. 3 Sut la garanzia che la protecziun da datas vegnia observada pon terzas persunas  vegnir  incumbensadas  cun  l'elavuraziun  da  datas  da  persunas  ch'èn  spezialmain  degnas da vegnir protegidas.  8. Disposiziuns finalas  Art.  39 Execuziun 1 La regenza designescha las autoritads chantunalas cumpetentas.  10       440.100   Art.  40 Midada dal dretg vertent1)  Art.  41 Disposiziuns transitoricas 1. permissiuns  1 Permissiuns ch'èn vegnidas concedidas avant l'entrada en vigur da questa lescha  restan valaivlas fin a lur scadenza.  Art.  42 2. contribuziuns a) pajaments dal rest  1 Ils  pajaments  dal rest  als  custs da las furnituras  e dals  furniturs  da prestaziuns   renconuschids ch'èn resultads avant l'entrada en vigur da questa lescha vegnan fatgs   tras il chantun en il rom dals meds ch'èn disponibels tenor il dretg vertent fin il pli   tard 3 onns suenter l'entrada en vigur da questa lescha.  Art.  43 b) projects da construcziun 1 A projects da construcziun, per ils quals igl è avant maun in conclus da la regenza  davart contribuziuns garantidas ch'è vegnì prendì avant l'entrada en vigur da questa  lescha,  vegnan  pajadas las contribuziuns d'investiziun  tenor il  dretg vertent,  sch'i   vegn inoltrà in rendaquint entaifer 5 onns suenter che questa lescha è entrada en  vigur. Durant ina procedura da meds legals è quest termin sistì.  Art.  44 c) plazzas da structuras dal di e plazzas d'abitar protegidas 1 La finanziaziun sin basa da pauschalas da prestaziun vegn introducida cun agid  d'ina  finanziaziun  transitorica.  Las  pauschalas  da  prestaziun  sa  cumponan  d'ina  pauschala per l'assistenza e d'ina pauschala per l'object. 2 Per  l'emprim  onn  da  la  finanziaziun  transitorica  vegnan  las  pauschalas  da  prestaziun  per  plazzas  da  structuras  dal  di  protegidas  e  per  plazzas  d'abitar   protegidas, che mintga furnitura u furnitur da prestaziuns porscha, fixadas sin basa  da la finanziaziun existenta. 3 A partir dal segund onn vegnan las pauschalas per l'assistenza e las pauschalas per   l'object  avischinadas mintga onn pass per pass a las valurs da referenza tenor ils  artitgels 7 e 17. 4 La finanziaziun transitorica dura 3 onns. 5 La  regenza  fixescha  las  pauschalas  da  prestaziun.  En  cas  da  direzza  po  ella   conceder excepziuns.  Art.  45 d) plazzas da lavur protegidas 1 La finanziaziun sin basa da pauschalas da prestaziun vegn introducida cun agid  d'ina  finanziaziun  transitorica.  Las  pauschalas  da  prestaziun  sa  cumponan  d'ina  pauschala per l'assistenza e d'ina pauschala per l'object.  1) Las midadas dal dretg vertent na vegnan betg inditgadas.   11     440.100    2 En  l'emprima  fasa  da  la  finanziaziun  transitorica  vegnan  las  pauschalas  da  prestaziun  per  plazzas  da  lavur  protegidas,  che  mintga  furnitura  u  furnitur  da  prestaziuns porscha, fixadas cun in model per contribuziuns da garanzia, e quai sin   basa da la finanziaziun existenta. 3 En  la  segunda  fasa  da  la  finanziaziun  transitorica  vegnan  las  pauschalas  per  l'assistenza e las pauschalas per l'object avischinadas mintga onn pass per pass a las  valurs da referenza tenor l'artitgel 17. 4 La regenza fixescha la durada da la finanziaziun transitorica e las pauschalas da  prestaziun. En cas da direzza po ella conceder excepziuns.  Art.  46 e) reservas 1 Furnituras  e  furniturs  da  prestaziuns  che  survegnan  durant  il  temp  transitoric  contribuziuns  pli  autas  che  quellas,  che  la  media  da  la  pauschala  da  prestaziun  prevesa, na dastgan betg accumular reservas.  Art.  47 f) purschidas da cussegliaziun e d'integraziun sco er plazzas da lavur  integrativas  1 En  incaricas  da  prestaziun  vegnan  fixadas  las  contribuziuns  a  furnituras  ed  a  furniturs  da  prestaziuns  che  mettan  a  disposiziun  purschidas  da  cussegliaziun  e  d'integraziun  sco  er  plazzas  da  lavur  integrativas.  Fin  a  la  suttascripziun  da  las   incaricas da prestaziun,  maximalmain dentant 3 onns suenter l'introducziun da la   lescha, sto la finanziaziun vertenta vegnir cuntinuada.  Art.  48 Referendum ed entrada en vigur 1 Questa lescha è suttamessa al referendum facultativ1). 2 La regenza fixescha il termin da l'entrada en vigur2) da questa lescha.  1) Il termin da referendum è scadì ils 14 da december 2011; entaifer quest termin n'èn vegnids  inoltrads nagins referendums.  2) mess en vigur cun CR dals 20 da december 2011 per il 1. da schaner 2012  12       440.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-09-2011 01-01-2012 relasch emprima versiun -   13     440.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-09-2011 01-01-2012 emprima versiun -  14     	1. Disposiziuns generalas 	Art. 1 Intent 	Art. 2 Champ d'applicaziun 	Art. 3 Princips 	Art. 4 Noziuns  	2. Integraziun sociala 	2.1. Plazzas d'abitar protegidas ed accumpagnament d'abitar 	Art. 5 Permissiun 	Art. 6 Dretg da survegnir contribuziuns 	Art. 7 Plazzas d'abitar protegidas 1. contribuziuns da gestiun 	Art. 8 2. reservas 	Art. 9 3. contribuziuns da cumpra e da construcziun ad immobiglias 	Art. 10 4. contribuziuns d'acquisiziun per mobiglias 	Art. 11 Contribuziuns per l'accumpagnament d'abitar 	Art. 12 Contribuziuns da promoziun 	Art. 13 Participaziun als custs  	2.2. Purschidas da cussegliaziun e d'integraziun 	Art. 14 Dretg da survegnir contribuziuns   	3. Integraziun professiunala 	3.1. Plazzas da lavur e plazzas da structuras dal di protegidas sco er accumpagnament da lavur 	Art. 15 Permissiun 	Art. 16 Dretg da survegnir contribuziuns 	Art. 17 Plazzas da lavur e plazzas da structuras dal di protegidas 1. contribuziuns da gestiun 	Art. 18 2. reservas 	Art. 19 3. contribuziuns da cumpra e da construcziun ad immobiglias 	Art. 20 4. contribuziuns d'acquisiziun per mobiglias 	Art. 21 Contribuziuns per l'accumpagnament da lavur 	Art. 22 Contribuziuns da promoziun  	3.2. Plazzas da lavur integrativas en manaschis da l'emprim martgà da lavur 	Art. 23 Prestaziuns dal chantun 	Art. 24 Dretg da survegnir contribuziuns   	4. Prestaziuns interchantunalas 	Art. 25 Participaziun als custs  	5. Planisaziun, gestiun da la contribuziun e surveglianza 	Art. 26 Analisa dal basegn e planisaziun chantunala da las purschidas 	Art. 27 Incarica da prestaziun 	Art. 28 Gestiun e contabilitad 	Art. 29 Documentaziun da la clientella 	Art. 30 Surveglianza 	Art. 31 Publicaziun da datas  	6. Retratga da la permissiun da manaschi e da la renconuschientscha, reducziun da las contribuziuns sco er restituziun 	Art. 32 Retratga da la permissiun e da la renconuschientscha 	Art. 33 Reducziun da las contribuziuns 	Art. 34 Restituziun  	7. Ulteriuras disposiziuns 	Art. 35 Far cunvegnas 	Art. 36 Il chantun sco instituziun responsabla 	Art. 37 Contribuziuns d'innovaziun 	Art. 38 Protecziun da datas  	8. Disposiziuns finalas 	Art. 39 Execuziun 	Art. 40 Midada dal dretg vertent1) 	Art. 41 Disposiziuns transitoricas 1. permissiuns 	Art. 42 2. contribuziuns a) pajaments dal rest 	Art. 43 b) projects da construcziun 	Art. 44 c) plazzas da structuras dal di e plazzas d'abitar protegidas 	Art. 45 d) plazzas da lavur protegidas 	Art. 46 e) reservas 	Art. 47 f) purschidas da cussegliaziun e d'integraziun sco er plazzas da lavur integrativas 	Art. 48 Referendum ed entrada en vigur   		2018-06-06T02:28:15+0200 	"7001 Chur" 	"Gesetzessammlung Kanton Graubünden"


canton: gr

abbreviation: OIPI

pdf_content: 440.110 - Ordinaziun davart l'integraziun sociala e professiunala da persunas cun impediments (ordinaziun d'integraziun da persunas cun impediments, OIPI)    440.110   Ordinaziun davart l'integraziun sociala e professiunala da  persunas cun impediments (ordinaziun d'integraziun da  persunas cun impediments, OIPI)  dals 07-02-2012 (versiun dals 01-01-2021)  sa basond sin l'art. 45 al. 1 da la constituziun chantunala1)  relaschada da la regenza ils 7 da favrer 2012  1. Organisaziun  Art.  1 Regenza 1 La regenza è l'autoritad chantunala da surveglianza. 2 Cun la planisaziun da la purschida fixescha ella la direcziun strategica ed il svilup  da la  purschida ambulanta,  parzialmain staziunara e staziunara per  persunas cun  impediments.  Art.  2 Departament 1 Il departament d'economia publica e fatgs socials (departament) è cumpetent per: a) conceder e retrair permissiuns e renconuschientschas; b) conceder e far incaricas da prestaziun; c) fixar las pauschalas per l'assistenza e las pauschalas per l'object; d) reducir e pretender enavos contribuziuns. 2 El  examinescha  mintga  onn  il  svilup  da  la  purschida  ambulanta,  parzialmain  staziunara  e  staziunara  per  persunas  cun  impediments  e  po,  sche  necessari,  far  midadas marginalas da la planisaziun da la purschida.  Art.  3 Uffizi 1 L'uffizi dal servetsch social (uffizi) è cumpetent per: a) dar il consentiment per entrar en instituziuns extrachantunalas; b) approvar ils acquists da mobiglias.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   440.110    2 Tut las dumondas ston vegnir inoltradas a l'uffizi tenor sias directivas. 3 L'uffizi fa l'analisa dal basegn ed il controlling. El garantescha la planisaziun da la  purschida a curta vista. 4 L'uffizi fixescha ils indicaturs ed ils standards da qualitad. Quels s'orienteschan vi   da las directivas da la CDAS ost+ (conferenza da las  directuras e  dals directurs   chantunals  dals  affars  socials)  e  da  la  cunvegna  interchantunala  davart  las  instituziuns socialas (CIIS).  2. Permissiuns da manaschi e renconuschientschas  Art.  4 Limitaziun temporara 1 Las permissiuns e las renconuschientschas vegnan concedidas per maximalmain 4  onns.  Art.  5 Premissas per la permissiun 1. gestiun  1 Las furnituras ed ils furniturs da prestaziuns disponan d'in model directiv sco er   d'in concept da gestiun e d'assistenza e realiseschan quels. 2 En  il  concept  da  gestiun  ston  vegnir  declerads  las  finamiras,  la  direcziun  dal  manaschi e las prestaziuns, la situaziun actuala, las influenzas externas ed il svilup   futur sco er la planisaziun da las finanzas. 3 En  il  concept  d'assistenza  sto  vegnir  preschentà,  co  che  l'integraziun,  la  participaziun e l'assistenza da persunas cun impediments vegnan garantidas, sin tge  gruppa en mira che las prestaziuns sa concentreschan e tge princips d'assistenza sco  er tge terapias che vegnan applitgadas.  Art.  6 2. qualitad 1 Il persunal è adattà en quai che concerna las abilitads professiunalas e persunalas.  La structura dal persunal e las qualificaziuns professiunalas correspundan al basegn  d'assistenza da la gruppa en mira. 2 Ils dretgs e las obligaziuns da las persunas cun impediments assistidas èn fixads.   Lur dretgs persunals vegnan protegids, en spezial il dretg da pudair decider sez, da la  sfera privata, da la promoziun individuala, da contacts socials ordaifer l'instituziun,   da vegnir protegì cunter abus e cunter maltractament sco er il dretg da cooperaziun  da la persuna cun impediments e da sias confamigliaras e da ses confamigliars. 3 Las furnituras ed ils furniturs da prestaziuns lavuran en moda interdisciplinara cun  organisaziuns ch'èn impurtantas per ellas ed els. Ultra da quai èn las furnituras ed ils   furniturs da prestaziuns preschents en la publicitad. 4 La  cuntentientscha  da  las  persunas  cun  impediments  assistidas  e  da  lur  confamigliaras e confamigliars sto vegnir controllada en ina moda standardisada.  2       440.110   5 Las furnituras ed ils furniturs da prestaziuns garanteschan la qualitad e ses svilup.   Els lavuran cun in sistem per il manaschament da la qualitad ch'è orientà al process.  Art.  7 3. infrastructura 1 L'infrastructura, l'equipament ed il lieu correspundan a l'intent ed a la clientella. Il  concept da spazi ed il lieu èn accordads cun il concept da gestiun e d'assistenza. 2 L'infrastructura correspunda a las pretensiuns dal construir  tenor  ils basegns da  persunas cun impediments, a la norma SIA 500 "Edifizis senza obstachels" sco er a   las pretensiuns dal chantun concernent las localitads ed ils implants al liber. En il cas   singul e per accumpagnaments d'abitar poi vegnir devià da quai.  Art.  8 4. furma d'organisaziun 1 Las furnituras ed ils furniturs da prestaziuns han ina direcziun strategica ed ina  direcziun operativa ch'èn separadas tant en dumondas da l'organisaziun sco er dal   persunal. 2 La  direcziun  strategica  fixescha  tge  orientaziun  ch'il  manaschi  duai  avair  ed  è  cumpetenta  per  la  surveglianza.  Las  commembras  ed  ils  commembers  èn  independents. 3 La  direcziun  operativa  ha  la  cumpetenza  professiunala  en  ils  secturs  finanzas,   persunal, assistenza/tgira, infrastructura, communicaziun e dretg. Ultra da quai ha   ella  ina  cumpetenza  sociala  ed  ina  cumpetenza  da  manar  glieud.  Ella  posseda  scolaziuns renconuschidas u equivalentas en ils secturs numnads. 4 Las relaziuns finanzialas èn cumprovadas en moda transparenta ed ellas vegnan  controlladas d'in post da revisiun admess. 5 Las cundiziuns d'engaschament dal persunal vegnan cumprovadas avertamain. Il   persunal vegn scolà vinavant regularmain. 6 La procedura da mediaziun en cas da conflicts tranter persunas cun impediments e  furnituras  e  furniturs  da  prestaziuns  è  reglada.  In  post  da  mediaziun  extern  ed   independent è designà. Las persunas cun impediments, las represchentanzas legalas  sco er las collavuraturas ed ils collavuraturs enconuschan quest post.  3. Plazzas d'abitar, da lavur e da structuras dal di protegidas sco  er accumpagnaments d'abitar e da lavur  Art.  9 Pauschalas da prestaziun 1 Las pauschalas  per  l'assistenza vegnan fixadas mintga onn sin basa da l'ultima  calculaziun dals  custs  controllada,  da las  categorisaziuns  dal  basegn  d'assistenza  actualas e da la cumparegliaziun da las calculaziuns dals ultims 2 onns. 2 Las  pauschalas  per  l'object  vegnan  fixadas  mintga  onn  sin  basa  da  l'ultima  calculaziun dals custs controllada e da la cumparegliaziun da las calculaziuns dals  ultims 2 onns.   3     440.110    3 La chareschia e la quota da la summa totala dals salaris per ils svilups individuals  dals salaris vegnan resguardadas tar la fixaziun da las pauschalas per l'assistenza e  per l'object.  Art.  10 Rentabilitad 1 La rentabilitad da las furnituras e dals furniturs da prestaziuns vegn determinada a  maun da cumparegliaziuns chantunalas ed extrachantunalas. 2 Furnituras e furniturs da prestaziuns che lavuran en moda economica ston ultra da   quai: a) ademplir ils criteris da qualitad pretendids sco er las prescripziuns davart il   rendaquint; b) esser occupads cumplainamain cun lur purschida; c) garantir per lur persunal ina salarisaziun ch'è usitada en la branscha. Quella    sto esser cumparegliabla cun la salarisaziun chantunala.  Art.  11 Basegn d'assistenza 1 Il basegn d'assistenza da las persunas cun impediments vegn eruì cun l'instrument  "basegn d'assistenza individual BAI" da la CDAS ost+. 2 Il basegn d'assistenza vegn eruì per regla ina giada per onn tras las furnituras ed ils   furniturs da prestaziuns. 3 Sch'il grad dal basegn d'assistenza sa mida en moda considerabla e permanenta, po  la categorisaziun dal basegn d'assistenza vegnir adattada ordaifer l'eruida annuala. 4 L'uffizi controllescha en moda selectiva la categorisaziun dal basegn d'assistenza.  Art.  12 Tips da purschida 1 Tar las plazzas da lavur e tar las plazzas da structuras dal di protegidas vegnan las   purschidas e las pauschalas da prestaziun differenziadas tenor tips da purschida. 2 Il departament fixescha ils tips da purschida resguardond las branschas.  Art.  13 Documents che ston vegnir inoltrads e termins 1 Las furnituras ed ils furniturs da prestaziuns renconuschids ston inoltrar a l'uffizi: a) il quint annual revedì cun la contabilitad da la facultad investida, il rapport dal   post da revisiun e la calculaziun dals custs; b) ils documents ch'èn necessaris per controllar las pretensiuns a la qualitad da   l'onn da contribuziun; c) il dumber da las unitads da prestaziun ch'èn vegnidas furnidas per categoria da   basegn d'assistenza. 2 Ils documents tenor l'alinea 1 literas a e b ston vegnir inoltrads mintgamai fin ils 30  da zercladur da l'onn suandant, quels tenor la litera c fin 10 dis suenter la fin dal  mais. 3 L'uffizi po pretender ch'i vegnian inoltrads ulteriurs documents.  4       440.110   Art.  14 Unitads da prestaziun 1 Il rendaquint da las pauschalas da prestaziun vegn fatg mintga mais. Alura vegnan  ellas pajadas ora. 2 En cas d'ina extrada nunprevisibla u en cas d'ina absenza nunprevisibla pli lunga  d'ina persuna cun impediments vegnan las pauschalas da prestaziun pajadas fin la fin  dal mais. 3 Sche l'extrada u sche l'absenza pli lunga è previsibla, vegnan las pauschalas da   prestaziun pajadas proporziunalmain.  Art.  15 Reservas 1. intent e furmaziun  1 Reservas pon vegnir duvradas per purschidas en il senn da la lescha. 2 Las  reservas  vegnan  furmadas  cun  in  fond  da  fluctuaziun  e  cun  reservas  da  fluctuaziun.  Art.  16 2. fond da fluctuaziun 1 En cas  da plazzas d'abitar  e  da structuras  dal  di  protegidas importa  il  fond da   fluctuaziun maximalmain 10 pertschient dals custs nets tenor CIIS d'ina instituziun,   en cas da plazzas da lavur protegidas 30 pertschient. 2 L'utilisaziun  tenor  l'intent  dals  meds  finanzials  dal  fond  da  fluctuaziun  è  restrenschida a l'instituziun. 3 Las  furnituras  ed  ils  furniturs  da  prestaziuns  ston  documentar  il  fond  da  fluctuaziun, che vegn furmà da contribuziuns da gestiun, en moda separada en la  bilantscha.  Art.  17 3. reservas da fluctuaziun 1 Reservas da fluctuaziun vegnan furmadas, sch'il plafond dal fond da fluctuaziun è  cuntanschì. 2 Ina mesadad dals  surplis  vegn attribuida a  las  reservas da fluctuaziun e  l'autra  restituida al chantun. 3 Entaifer ina instituziun purtadra pon las reservas da fluctuaziun vegnir duvradas  per in tschert intent. 4 Sche  furnituras  e  furniturs  da  prestaziuns  fan  reservas  da  fluctuaziun,  vegn  examinada l'autezza da las pauschalas da prestaziun. 5 Las  furnituras  ed  ils  furniturs  da  prestaziuns  ston  documentar  las  reservas  da  fluctuaziun, che vegnan furmadas da contribuziuns da gestiun, en moda separada en  la bilantscha.   5     440.110    Art.  18 Contribuziuns da cumpra e da construcziun ad immobiglias 1. princip  1 Contribuziuns da cumpra e da construcziun ad immobiglias vegnan concedidas mo,  sche l'investiziun è adattada a las relaziuns, architectonicamain irreproschabla sco er  necessaria  per  il  manaschi  e  sch'il  basegn  da  spazi  satisfa  a  las  pretensiuns  dal  chantun concernent las localitads ed ils implants al liber.  Art.  19 2. accumpagnament da projects 1 L'uffizi  sa  participescha cun vusch consultativa vi  da la  planisaziun e  vi  da la  projectaziun dals edifizis subvenziunads ed accumpogna e surveglia la direcziun dal   project.  Art.  20 3. custs imputabels 1 Sco custs imputabels valan: a) ils custs per construcziuns novas permessas e per engrondiments permess sco   er per midadas permessas e per renovaziuns permessas, inclusiv ils onuraris da  las architectas e dals architects sco er da las spezialistas e dals spezialists per   la planisaziun, per la projectaziun e per la realisaziun da la construcziun;  b) ils custs per l'acquist da bains immobigliars e da stabiliments ch'èn necessaris  per il manaschi a cundiziuns ch'èn usitadas al lieu.  2 Sco custs d'indriz imputabels valan ils custs dals indrizs e dals equipaments ch'èn  indispensabels per il manaschi, e quai en ina versiun simpla ed adequata. 3 Betg imputabels èn spezialmain: a) custs  per  assicuranzas  sco  assicuranzas  per  il  temp  da  construcziun  ed   assicuranzas spezialas, resalvas persunalas en cas da donns sco er custs da  reconstrucziun en cas da donns betg cuvrids;  b) custs da finanziaziun; c) prestaziuns da la patruna u dal patrun da construcziun; d) ulteriurs custs da construcziun accessorics sco custs per expertisas, spesas da   viadi, custs per metter il crap da fundament, custs per festas da ventschidas,  inauguraziuns, reclamas da construcziun sco er custs d'advocatas e d'advocats  e da dretgiras;  e) reservas per la chareschia e per chaussas imprevisas.  Art.  21 Contribuziuns da promoziun 1 Per contribuziuns da promoziun fixescha l'uffizi ina quota e criteris da selecziun.  6       440.110   Art.  22 Participaziun als custs da plazzas d'abitar 1. taxa da preschientscha  1 Per plazzas d'abitar protegidas correspunda la taxa per la participaziun als custs en  cas da preschientscha a l'autezza da la taxa da l'onn 2007, resguardond eventualas   adattaziuns: a) * da la renta da la AI respectivamain da la renta da la AVS; b) * da l'import fixà en la Lescha federala davart las prestaziuns supplementaras tar   l'assicuranza  per  vegls,  survivents  ed  invaliditad1) per  ils  bains  generals  necessaris per viver da persunas che vivan sulettas (art. 10 al. 1 lit. a cifra 1) e  per il tschains da locaziun (art. 13 al. 2);  c) * … d) * da la contribuziun minimala da la AVS/AI/CG per persunas senza activitad da   gudogn; e) * da  l'indemnisaziun  a  persunas  dependentas  d'agid  tar  la  renta  da  la  AI   respectivamain tar la renta da la AVS; f) da l'import per expensas persunalas, fixà en la lescha davart las prestaziuns   supplementaras chantunalas tar l'assicuranza da vegls, survivents ed invalids2). 2 Betg  cuntegnids  n'èn  ils  custs  che  vegnan  chaschunads  da  malsognas  e  d'impediments  fin  a  l'import  maximal  fixà  en  la  lescha  davart  las  prestaziuns  supplementaras chantunalas tar l'assicuranza da vegls, survivents ed invalids. 3 La taxa da preschientscha è ina taxa mensila a 30 unitads per di. 4 In di da preschientscha è dà, sch'ina persuna profita da prestaziuns da la plazza  d'abitar protegida durant in di chalendar.  Art.  23 2. taxa d'absenza 1 Per plazzas d'abitar protegidas correspunda la taxa per la participaziun als custs en  cas  d'absenza ad in  terz  da la  taxa da preschientscha exclusiv l'indemnisaziun a   persunas dependentas d'agid. 2 Sch'ina  persuna  cun  impediments  è  absenta,  sto  la  furnitura  u  il  furnitur  da  prestaziuns metter a quint a questa persuna la taxa d'absenza per mintga di ch'ella è  absenta. 3 La taxa d'absenza po vegnir messa a quint per maximalmain 30 dis.  Art.  24 Participaziun als custs da l'alimentaziun 1 Persunas che vivan a chasa e che profitan da prestaziuns d'ina plazza da lavur u   d'ina  plazza  da  structuras  dal  di  protegida  ston  sa  participar  als  custs  da  l'alimentaziun  tenor  las  tariffas  da  la  AVS  davart  il  giudicament  dal  salari  en  natiralias sco er als custs per l'assistenza durant ils pasts.  1) CS 831.30 2) DG 544.300   7   https://www.gr-lex.gr.ch/data/544.300/rm http://db.clex.ch/link/Bund/831.30/rm   440.110    2 Per  persunas  che  tiran  a  niz  ina  plazza  d'abitar  protegida  e  che  profitan  da  prestaziuns d'ina plazza da lavur u d'ina plazza da structuras dal di protegida ston las  furnituras ed ils furniturs da prestaziuns da la plazza d'abitar protegida transferir las  contribuziuns tenor l'alinea 1 a las furnituras ed als furniturs da prestaziuns d'ina  plazza da lavur u d'ina plazza da structuras dal di protegida. 3 La  contribuziun  als  custs  per  l'assistenza  durant  ils  pasts  dependa  dal  basegn  d'assistenza e da l'import fixà en las disposiziuns executivas tar la lescha chantunala   davart  las  prestaziuns  supplementaras1) per  indemnisar  custs  che  vegnan  chaschunads da malsognas e d'impediments.  4. Ulteriuras purschidas e disposiziuns  Art.  25 Purschidas da cussegliaziun e d'integraziun 1 Las contribuziuns vegnan pajadas en furma da pauschalas per unitad da prestaziun  definida. 2 Las  contribuziuns  vegnan  pajadas  mintga  mez  onn  sin  basa  da  las  unitads  da  prestaziun annunziadas. 3 Las  furnituras  ed  ils  furniturs  da  prestaziuns  ston  inditgar  a  l'uffizi  mintgamai  entaifer  10  dis  suenter  la  fin  da  mintga  mez  onn  il  dumber  da  las  prestaziuns  furnidas.  Art.  26 Plazzas da lavur integrativas en manaschis da l'emprim martgà da  lavur 1. contribuziuns  1 Las contribuziuns vegnan pajadas sin basa d'in concept che l'uffizi fa per promover  plazzas da lavur integrativas. 2 Ellas vegnan pajadas per mintga persuna cun impediments assistida en furma d'ina  pauschala da prestaziun. 3 Las  pauschalas  da  prestaziun  dependan  dal  grad  dal  basegn  d'assistenza.  La  pauschala da prestaziun s'orientescha als custs da las plazzas da lavur protegidas e  dals accumpagnaments da lavur.  Art.  27 2. renconuschientscha 1 La  renconuschientscha  vegn  concedida,  sche  la  plazza  da  lavur  integrativa  è  adequata per ina persuna cun impediments e sche l'assistenza tras la patruna u il  patrun è garantida. 2 L'uffizi po fixar ina quota da renconuschientscha e criteris da selecziun.  1) DG 544.320  8    https://www.gr-lex.gr.ch/data/544.320/rm    440.110   Art.  28 Prestaziuns interchantunalas 1 La  necessitad  d'ina  prestaziun  extrachantunala  po  esser  avant  maun  pervia  da  l'impediment, per motivs professiunals u per motivs linguistics. 2 L'uffizi fa in controlling da las prestaziuns extrachantunalas.  Art.  29 Contribuziuns d'innovaziun 1 A la dumonda per survegnir contribuziuns d'innovaziun ston vegnir agiuntads en  spezial: a) la dumonda da project; b) la motivaziun dal project; c) la finamira e l'effect intenziunà; d) la definiziun da la gruppa en mira; e) l'analisa da las cundiziuns generalas; f) la descripziun da la moda da proceder; g) l'organisaziun dal project; h) indicaziuns davart la durada dal project; i) indicaziuns  davart  las  resursas  persunalas  e  finanzialas  ch'èn  necessarias   durant il project; j) indicaziuns davart la realisaziun dal giudicament qualifitgà da l'effect.  5. Planisaziun e gestiun da las contribuziuns  Art.  30 Analisa dal basegn, planisaziun da la purschida 1 En l'analisa dal basegn vegnan resguardadas las infurmaziuns davart las utilisadras   ed ils utilisaders, davart las furnituras ed ils furniturs da prestaziuns sco er davart las   purschidas chantunalas ed extrachantunalas. 2 Cun la planisaziun da la purschida vegnan fixads ils tips da purschidas, la quantitad  da purschidas e las  furnituras ed ils furniturs  da prestaziuns che han il  dretg da   survegnir contribuziuns. 3 La planisaziun da la purschida vegn fixada mintga 4 onns.  Art.  31 Gestiun e contabilitad 1 La structuraziun dal plan dals contos per la bilantscha e per il quint da gudogn e da   perdita sa drizza tenor las directivas da la CIIS. 2 Il quint da gestiun sto vegnir preschentà tenor la norma dal princip brut. * 3 Ils  cudeschs  da  fatschenta  (contabilitad,  quint)  da  las  instituziuns  ston  vegnir  serrads la fin da l'onn confurm a la perioda. 4 Las instituziuns ston manar ina calculaziun dals custs tenor las directivas da l'uffizi.   9     440.110    5 Amortisaziuns vegnan calculadas tenor ils princips da l'economia da manaschi en  moda lineara sin basa da la valur d'acquisiziun minus las subvenziuns. I valan las   suandantas tariffas d'amortisaziun: a) per investiziuns materialas immobilas: 3,3 pertschient; b) per mobiglias, maschinas, vehichels: 10 pertschient; c) per sistems d'informatica e da communicaziun: 20 pertschient. 6 Instituziuns staziunaras e parzialmain staziunaras che survegnan annualmain ina  contribuziun  da  prestaziun  chantunala  d'almain  300 000 francs,  fan  il  rendaquint  tenor Swiss GAAP RRQ 21. Resalvads restan ils alineas 1 fin 5. *  6. Disposiziuns finalas  Art.  32 Aboliziun dal dretg vertent 1 Cun l'entrada en vigur da questa ordinaziun vegn abolida l'ordinaziun per promover  l'integraziun da persunas creschidas cun impediments1).  Art.  33 Entrada en vigur 1 Questa ordinaziun entra en vigur retroactivamain per il 1. da schaner 2012.  1) CUL 2007, FUC 4442  10       440.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-02-2012 01-01-2012 relasch emprima versiun - 12-01-2021 01-01-2021 Art. 22 al. 1, a) midada 2021-001 12-01-2021 01-01-2021 Art. 22 al. 1, b) midada 2021-001 12-01-2021 01-01-2021 Art. 22 al. 1, c) aboliziun 2021-001 12-01-2021 01-01-2021 Art. 22 al. 1, d) midada 2021-001 12-01-2021 01-01-2021 Art. 22 al. 1, e) midada 2021-001 12-01-2021 01-01-2021 Art. 31 al. 2 midada 2021-001 12-01-2021 01-01-2021 Art. 31 al. 6 integraziun 2021-001   11     440.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-02-2012 01-01-2012 emprima versiun - Art. 22 al. 1, a) 12-01-2021 01-01-2021 midada 2021-001 Art. 22 al. 1, b) 12-01-2021 01-01-2021 midada 2021-001 Art. 22 al. 1, c) 12-01-2021 01-01-2021 aboliziun 2021-001 Art. 22 al. 1, d) 12-01-2021 01-01-2021 midada 2021-001 Art. 22 al. 1, e) 12-01-2021 01-01-2021 midada 2021-001 Art. 31 al. 2 12-01-2021 01-01-2021 midada 2021-001 Art. 31 al. 6 12-01-2021 01-01-2021 integraziun 2021-001  12     	1. Organisaziun 	Art. 1 Regenza 	Art. 2 Departament 	Art. 3 Uffizi  	2. Permissiuns da manaschi e renconuschientschas 	Art. 4 Limitaziun temporara 	Art. 5 Premissas per la permissiun 1. gestiun 	Art. 6 2. qualitad 	Art. 7 3. infrastructura 	Art. 8 4. furma d'organisaziun  	3. Plazzas d'abitar, da lavur e da structuras dal di protegidas sco er accumpagnaments d'abitar e da lavur 	Art. 9 Pauschalas da prestaziun 	Art. 10 Rentabilitad 	Art. 11 Basegn d'assistenza 	Art. 12 Tips da purschida 	Art. 13 Documents che ston vegnir inoltrads e termins 	Art. 14 Unitads da prestaziun 	Art. 15 Reservas 1. intent e furmaziun 	Art. 16 2. fond da fluctuaziun 	Art. 17 3. reservas da fluctuaziun 	Art. 18 Contribuziuns da cumpra e da construcziun ad immobiglias 1. princip 	Art. 19 2. accumpagnament da projects 	Art. 20 3. custs imputabels 	Art. 21 Contribuziuns da promoziun 	Art. 22 Participaziun als custs da plazzas d'abitar 1. taxa da preschientscha 	Art. 23 2. taxa d'absenza 	Art. 24 Participaziun als custs da l'alimentaziun  	4. Ulteriuras purschidas e disposiziuns 	Art. 25 Purschidas da cussegliaziun e d'integraziun 	Art. 26 Plazzas da lavur integrativas en manaschis da l'emprim martgà da lavur 1. contribuziuns 	Art. 27 2. renconuschientscha 	Art. 28 Prestaziuns interchantunalas 	Art. 29 Contribuziuns d'innovaziun  	5. Planisaziun e gestiun da las contribuziuns 	Art. 30 Analisa dal basegn, planisaziun da la purschida 	Art. 31 Gestiun e contabilitad  	6. Disposiziuns finalas 	Art. 32 Aboliziun dal dretg vertent 	Art. 33 Entrada en vigur   		2021-01-13T18:07:31+0100 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    450.100   Participaziun dal chantun Grischun a la cunvegna  interchantunala davart l'armonisaziun da las  contribuziuns da scolaziun dals 18 da zercladur  2009   dals 20 d'avrigl 2010   Il cussegl grond dal chantun Grischun1,   sa basond sin l'art. 32 al. 2 da la constituziun chantunala2,   suenter avair gì invista da la missiva da la regenza dals 12 da schaner  20103,   concluda:    1. Il chantun Grischun sa participescha a la cunvegna interchantunala   davart l'armonisaziun da las contribuziuns da scolaziun dals 18 da  zercladur 2009.   2. La regenza vegn autorisada da declerar la participaziun a la cunvegna  interchantunala davart l'armonisaziun da las contribuziuns da  scolaziun dals 18 da zercladur 20094.   3. Las cifras 1 e 2 da quest conclus èn suttamessas al referendum  facultativ5.   1 PCG 2009/2010, 480  2 DG 110.100  3 pagina 387  4 cun il conclus dals 10 d’avust 2010 ha la regenza declerà la participaziun  5 il termin da referendum è scadì ils 28 da fanadur 2010 senza ch'el saja vegnì duvrà       1                                                       		2018-06-04T17:02:05+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    450.110   Cunvegna interchantunala davart l'armonisaziun  da las contribuziuns da scolaziun   dals 18 da zercladur 2009      I. Intent e princips   Art. 1  La cunvegna promova l'armonisaziun da las contribuziuns da scolaziun sin  il stgalim secundar II e sin il stgalim terziar en tut la Svizra, en spezial:  a) fixond las premissas minimalas concernent las scolaziuns cun dretg   da survegnir contribuziuns, concernent la furma, concernent l'autezza  e concernent la calculaziun sco er concernent la durada dal dretg da  survegnir contribuziuns;   b) definind il domicil ch'è decisiv per conceder in stipendi; e  c) dond in'attenziun speziala a la collavuraziun tranter ils chantuns da   cunvegna e la confederaziun.   Art. 2  Cun conceder contribuziuns da scolaziun duai vegnir duvrà meglier il  potenzial da furmaziun en tut la Svizra. En spezial duai:  a) vegnir promovida l'egualitad da las schanzas;  b) vegnir facilità l'access a la furmaziun;  c) vegnir sustegnida la garanzia da l'existenza durant la scolaziun;   d) vegnir garantida la libra tscherna da la scolaziun e dal lieu da   scolaziun; e  e) vegnir promovida la mobilitad.   Art. 3  Contribuziuns da scolaziun vegnan pajadas, sche la capacitad finanziala  da la persuna pertutgada, da ses geniturs e d'autras persunas che han  obligaziuns legalas u sche las prestaziuns correspundentas d'autras terzas  persunas na bastan betg.   Art. 4  1 Cun l'intent d'armonisar las contribuziuns da scolaziun promovan ils  chantuns da cunvegna en il sectur da las contribuziuns da scolaziun la   Intent da la  cunvegna   Finamiras da  l'effect da  contribuziuns da  scolaziun   Subsidiaritad da  la prestaziun   Collavuraziun       1     450.110 Armonisaziun da las contribuziuns da scolaziun    collavuraziun sco er il barat d'infurmaziuns e d'experientschas tranter els,  cun la confederaziun e cun gremis svizzers.   2 Ils chantuns da cunvegna prestan agid vicendaivel sin il livel da  l'administraziun.     II. Dretg da survegnir contribuziuns   Art. 5  1 Persunas cun dretg da survegnir contribuziuns èn:  a) persunas che han il dretg da burgais svizzer e che han lur domicil en   Svizra, cun resalva da la litera b;   b) burgaisas svizras e burgais svizzers, da las qualas resp. dals quals ils   geniturs vivan a l'exteriur u las qualas resp. ils quals vivan senza  geniturs a l'exteriur per scolaziuns en Svizra, uschenavant ch'ellas e  ch'els n'han betg il dretg da survegnir contribuziuns a lur domicil  ester, e quai pervia d'ina mancanza da la cumpetenza;    c) persunas che han in dretg da burgais ester e che possedan ina  permissiun da domicil u che han dapi 5 onns il dretg da viver en  Svizra e che possedan ina permissiun da dimora;   d) fugitivas e fugitivs u persunas senza naziunalitad che vivan en Svizra  e ch'èn renconuschidas resp. renconuschids da la Svizra;   e) burgaisas e burgais d'in stadi commember da la UE/AECL,  uschenavant ch'ellas e ch'els han – tenor la cunvegna davart la libra  circulaziun da persunas1 resp. tenor la cunvegna da la AECL2 tranter  la confederaziun svizra ed ils stadis commembers da la UE/AECL – il  medem status giuridic sco las burgaisas svizras e sco ils burgais  svizzers en dumondas da stipendis e d'emprests per studis sco er  burgaisas e burgais da stadis, cun ils quals igl è vegnida fatga ina  cunvegna internaziunala correspundenta.    2 Persunas che sa trategnan en Svizra exclusivamain per far ina scolaziun  n'han betg il dretg da survegnir ina contribuziun.  3 Ina dumonda per la concessiun da contribuziuns da scolaziun sto vegnir  fatga en quel chantun, en il qual la persuna en scolaziun ha ses domicil  tenor il dretg da stipendis.   Art. 6  1 Sco domicil tenor il dretg da stipendis vala:   1CS 0142.112.681  2CS 0.632.31   Persunas cun  dretg da survegnir  contribuziuns   Domicil tenor il  dretg da stipendis   2                                                            Armonisaziun da las contribuziuns da scolaziun 450.110    a) cun resalva da la litera d il domicil da dretg civil dals geniturs u la  sedia da l'autoritad tutelara ch'è stada responsabla sco ultima per la  persuna petenta;    b) cun resalva da la litera d per burgaisas svizras e per burgais svizzers,  da las qualas resp. dals quals ils geniturs n'han betg lur domicil en  Svizra u che vivan senza geniturs a l'exteriur: il chantun d'origin;    c) cun resalva da la litera d il domicil da dretg civil per fugitivas e per  fugitivs maiorens e renconuschids da la Svizra e per persunas  maiorennas senza naziunalitad, da las qualas ils geniturs han lur  domicil a l'exteriur u las qualas èn orfens; per fugitivas e per fugitivs  vala questa regla, sch'ellas e sch'els èn attribuids a la tgira dal chantun  da cunvegna correspundent; sco er   d) il chantun da domicil per persunas maiorennas ch'èn – suenter la  terminaziun d'ina emprima scolaziun, che permetta da pratitgar ina  professiun, ed avant che cumenzar cun la scolaziun, per la quala ellas  dumondan stipendis u emprests per studis – stadas domiciliadas  durant almain 2 onns en quest chantun e ch'èn stadas là finanzialmain  independentas grazia ad in'atgna activitad da gudogn.   2 En cas da geniturs che han lur domicil da dretg civil en differents  chantuns è decisiv il domicil da la titulara actuala u dal titular actual ubain  da l'ultima titulara u da l'ultim titular da la tgira genituriala ubain, en cas  da la tgira genituriala cuminaivla, il domicil da quel genitur che ha  principalmain u che ha gì l'ultim la tgira da la persuna en scolaziun. Sch'ils  geniturs fundan lur domicil en differents chantuns pir suenter che la  persuna petenta è daventada maiorenna, è cumpetent il chantun da quel  genitur, tar il qual la persuna petenta viva en emprima lingia.  3 En cas da plirs chantuns d'origin vala il dretg da burgais ch'è vegnì  acquistà sco ultim.  4 Il domicil tenor il dretg da stipendis ch'è vegnì fundà ina giada resta, fin  ch'in nov domicil vegn fundà.    Art. 7  1 Ina independenza finanziala da 4 onns pervia d'ina atgna activitad da  gudogn correspunda ad in'emprima scolaziun terminada che permetta da  pratitgar ina professiun.   2 Sco activitad da gudogn vala er, sch'ina persuna ha manà in'atgna  chasada cun persunas minorennas u cun persunas che basegnan tgira,  sch'ella ha fatg servetsch militar u servetsch civil sco er sch'ella è stada  dischoccupada.   Art. 8  1 Il dretg da survegnir contribuziuns han almain las suandantas purschidas  d'emprendissadis e da studis, sch'ellas èn renconuschidas tenor l'artitgel 9:   Atgna activitad  da gudogn   Scolaziuns cun  dretg da survegnir  contribuziuns       3     450.110 Armonisaziun da las contribuziuns da scolaziun    a) la scolaziun sin il stgalim secundar II e sin il stgalim terziar ch'è  pretendida per la finamira professiunala en mira;    b) las mesiras sin il stgalim secundar II e sin il stgalim terziar ch'èn  obligatoricas sco preparaziun per in studi sco er passarellas e  purschidas transitoricas.   2 Il dretg da survegnir contribuziuns finescha:  a) sin il stgalim terziar A cun in diplom da bachelor u da master che sa   basa sin l'emprim;   b) sin il stgalim terziar B cun l'examen professiunal federal e cun   l'examen professiunal federal superiur sco er cun il diplom d'ina scola  professiunala superiura.   3 In studi universitar che suonda in diplom dal stgalim terziar B ha er il  dretg da survegnir contribuziuns.   Art. 9  1 Scolaziuns valan sco renconuschidas, sch'ellas termineschan cun in  diplom che vegn renconuschì en Svizra da la confederaziun u dals  chantuns da cunvegna.  2 Scolaziuns che preparan per in diplom che vegn renconuschì da la  confederaziun u dals chantuns pon vegnir renconuschidas dals chantuns da  cunvegna.  3 Ils chantuns da cunvegna pon fixar per sai ulteriuras scolaziuns cun dretg  da survegnir contribuziuns.   Art. 10  1 Contribuziuns da scolaziun vegnan pajadas almain per l'emprima  scolaziun cun dretg da survegnir contribuziuns.   2 Ils chantuns da cunvegna pon pajar contribuziuns da scolaziun er per  segundas scolaziuns e per furmaziuns supplementaras.   Art. 11  Las premissas areguard il dretg da survegnir contribuziuns ademplescha,  tgi che ademplescha cumprovadamain las disposiziuns d'admissiun e da  promoziun che valan per la scolaziun respectiva.   III. Contribuziuns da scolaziun   Art. 12  1 Contribuziuns da scolaziun èn:  a) stipendis: prestaziuns finanzialas unicas u che sa repetan, che vegnan   pajadas per la scolaziun e che na ston betg vegnir pajadas enavos;   Scolaziuns  renconuschidas   Emprima  scolaziun,  segunda  scolaziun,  furmaziuns  supplementaras   Premissas  areguard la  scolaziun   Furma da las  contribuziuns da  scolaziun e limita  da vegliadetgna   4         Armonisaziun da las contribuziuns da scolaziun 450.110    b) emprests da daners: prestaziuns finanzialas unicas u che sa repetan,  che vegnan pajadas per la scolaziun e che ston vegnir pajadas enavos.   2 Ils chantuns pon fixar ina limita da vegliadetgna, fin a la quala vegnan  concedids stipendis. La limita da vegliadetgna na dastga betg sutpassar 35  onns tar il cumenzament da la scolaziun.  3 En cas dals emprests da daners èn ils chantuns libers da fixar ina limita  da vegliadetgna.   Art. 13  1 Las contribuziuns da scolaziun vegnan pajadas per la durada da la  scolaziun; en cas da studis da plirs onns exista il dretg da survegnir  contribuziuns fin a 2 semesters sur la durada regulara dal studi or.  2 Il dretg da survegnir contribuziuns da scolaziun na va betg a perder, sche  la scolaziun vegn midada ina giada. La durada dal dretg da survegnir  contribuziuns da scolaziun sa drizza da princip tenor la nova scolaziun. En  quest connex pon ils chantuns – calculond la durada correspundenta dal  dretg da survegnir contribuziuns – deducir il temp da l'emprima scolaziun.    Art. 14  1 La libra tscherna da scolaziuns renconuschidas na dastga betg vegnir  restrenschida en il rom dal pajament da contribuziuns da scolaziun.  2 En cas da scolaziuns a l'exteriur vegni premess che las persunas en  scolaziun adempleschian da princip er las cundiziuns d'admissiun per ina  scolaziun equivalenta en Svizra.  3 Sche la scolaziun renconuschida ch'è vegnida tschernida libramain n'è  betg la pli favuraivla, po vegnir fatga ina deducziun adequata. En quest  connex ston però vegnir resguardads almain quels custs persunals che  resultassan er en cas da la soluziun la pli favuraivla.   Art. 15  1 Las tariffas annualas maximalas per las contribuziuns da scolaziun  importan:   a) per persunas en scolaziun sin il stgalim secundar II almain 12 000   francs;  b) per persunas en scolaziun sin il stgalim terziar almain 16 000 francs.  2 En cas da persunas en scolaziun ch'èn obligadas da procurar per il  mantegniment d'in uffant s'augmentan las tariffas annualas maximalas  tenor l'alinea 1 per 4 000 francs per mintga uffant.  3 La conferenza dals chantuns da cunvegna po adattar las tariffas  maximalas a la chareschia.  4 Per scolaziuns sin il stgalim terziar pon stipendis vegnir remplazzads per  part tras emprests da daners (splitting). En quest connex duai la part dals  stipendis importar almain dus terzs da la contribuziun da scolaziun.   Durada dal dretg  da survegnir  contribuziuns   Libra tscherna da  la direcziun dal  studi e dal lieu da  studi   Tariffas  maximalas per las  contribuziuns da  scolaziun       5     450.110 Armonisaziun da las contribuziuns da scolaziun    5 Ils chantuns èn libers da concepir las contribuziuns da scolaziun che  surpassan las tariffas maximalas.   Art. 16  1 Da studis che han in concept spezial areguard il temp ed areguard il  cuntegn stoi vegnir tegnì quint adequatamain en il cas singul cun pajar  stipendis ed emprests da daners.  2 Sche la scolaziun sto vegnir absolvida sco studi a temp parzial per  motivs socials, famigliars u da sanadad, sto il temp da studi che  constituescha il dretg da survegnir contribuziuns vegnir prolungà  correspundentamain.   IV. Calculaziun da las contribuziuns   Art. 17  Las contribuziuns da scolaziun furman ina contribuziun al basegn  finanzial da la persuna en scolaziun.   Art. 18  1 Il basegn finanzial cumpiglia ils custs ch'èn necessaris per viver e per  frequentar la scolaziun, sche quests custs surpassan l'atgna prestaziun che  po vegnir pretendida sco er la prestaziun che po vegnir pretendida dals  geniturs, d'autras persunas che han obligaziuns legalas u da terzas  persunas. Ils chantuns da cunvegna fixeschan il basegn finanzial  resguardond ils suandants princips:  a) il preventiv da la persuna en scolaziun: imputabels èn ils custs da   scolaziun e da viver sco er eventuals custs da locaziun. A la persuna  en scolaziun poi vegnir messa a quint in'atgna prestaziun minimala.  Ultra da quai pon vegnir resguardads la facultad ch'è avant maun u in  eventual salari d'emprendista u d'emprendist. Concepind las atgnas  prestaziuns stoi vegnir tegnì quint da la structura da la scolaziun;    b) preventiv da la famiglia: sco prestaziun che po vegnir pretendida da  terzas persunas dastga vegnir resguardada maximalmain quella part  da las entradas che surpassa il basegn da basa da la persuna che paja  la contribuziun u da sia famiglia.    2 Per calcular il basegn finanzial èsi admess da far pauschalisaziuns, per  fixar il basegn da basa da la famiglia na dastgan las valurs directivas ch'èn  renconuschidas dal chantun respectiv betg vegnir sutpassadas.   3 Il basegn finanzial ch'è vegnì calculà tenor ils alineas 1 e 2 po vegnir  reducì pervia d'in eventual gudogn supplementar da la persuna en  scolaziun, sche la summa da las contribuziuns da scolaziun e da las  ulteriuras entradas surpassa ils custs renconuschids per frequentar la  scolaziun e per viver al lieu dal studi.   Structura da  scolaziun speziala   Princips da  calculaziun   Calculaziun dal  basegn finanzial   6         Armonisaziun da las contribuziuns da scolaziun 450.110    Art. 19  I po per part vegnir desistì da metter a quint las prestaziuns che pon vegnir  pretendidas dals geniturs, sche la persuna en scolaziun ha cumplenì il 25.  onn da vegliadetgna e sch'ella ha terminà in'emprima scolaziun che la  qualifitgescha d'exequir ina professiun e sch'ella è plinavant stada  finanzialmain independenta pervia d'ina atgna activitad da gudogn durant  almain 2 onns avant che cumenzar cun la nova scolaziun.   V. Execuziun    Art. 20  1 La conferenza dals chantuns da cunvegna sa cumpona d'ina  represchentanza da mintga chantun che fa part da la cunvegna. Ella:  a) examinescha regularmain las tariffas maximalas per las contribuziuns   da scolaziun tenor l'artitgel 15 e las adatta a la chareschia, sche quai è  necessari;    b) relascha recumandaziuns per calcular las contribuziuns da scolaziun.  2 Per adattar las tariffas maximalas a la chareschia dovri la maioritad da  dus terzs dals commembers da la conferenza dals chantuns da cunvegna.   Art. 21  1 Il secretariat general da la conferenza svizra da las directuras e dals  directurs chantunals da l'educaziun publica (CDEP) è il secretariat da la  cunvegna.  2 Il secretariat ha en spezial las suandantas incumbensas:  a) infurmar ils chantuns da cunvegna;  b) controllar ed elavurar propostas per adattar las tariffas maximalas per   las contribuziuns da scolaziun sco er preparar las ulteriuras  fatschentas da la conferenza dals chantuns da cunvegna; ed    c) ulteriuras incumbensas d'execuziun currentas.  3 Ils custs che resultan al secretariat da l'execuziun da questa cunvegna  vegnan surpigliads dals chantuns da cunvegna a norma dal dumber da lur  abitantas e da lur abitants.   Art. 22  1 En cas dad eventualas dispitas tranter ils chantuns da cunvegna che  resultan da l'applicaziun u da l'interpretaziun da questa cunvegna vegn  installada ina dretgira da cumpromiss.  2 Quella sa cumpona da trais commembras u commembers che vegnan  designads da las partidas. Sche las partidas n'arrivan betg a sa cunvegnir  davart la dretgira da cumpromiss, vegn quella designada da la suprastanza  da la CDEP.   Calculaziun ch'è  per part  independenta dals  geniturs   Conferenza dals  chantuns da  cunvegna    Secretariat   Instanza da  cumpromiss       7     450.110 Armonisaziun da las contribuziuns da scolaziun    3 I vegnan applitgadas las disposiziuns dal concordat davart la  giurisdicziun da cumpromiss dals 27 da mars 19691.  4 La dretgira da cumpromiss decida definitivamain.   VI. Disposiziuns transitoricas e finalas   Art. 23  La participaziun a questa cunvegna vegn declerada envers la suprastanza  da la CDEP.   Art. 24  L'extrada da questa cunvegna sto vegnir declerada envers la suprastanza  da la CDEP. Ella entra en vigur a la fin dal terz onn chalendar che suonda  la decleraziun d'extrada.   Art. 25  Ils chantuns da cunvegna èn obligads da far las adattaziuns dal dretg  chantunal entaifer 5 onns suenter l'entrada en vigur da la cunvegna resp.  ils chantuns da cunvegna che suttascrivan la cunvegna 2 onns suenter sia  entrada en vigur ston far questas adattaziuns entaifer 3 onns suenter la  suttascripziun.    Art. 26  1 La suprastanza da la CDEP metta en vigur la cunvegna, sche almain  diesch chantuns èn sa participads.   2 L'artitgel 8 alinea 2 litera b vegn pir mess en vigur da la suprastanza da  la CDEP, suenter ch'ina cunvegna interchantunala davart contribuziuns  per la furmaziun professiunala superiura è vegnida deliberada da la  radunanza plenara da la CDEP.   3 Sia entrada en vigur sto vegnir communitgada a la confederaziun.    Berna, ils 18 da zercladur 2009    En num da la conferenza svizra  da las directuras e dals directurs chantunals  da l'educaziun publica    La presidenta:  Isabelle Chassot  Il secretari general:   1CS 279   Participaziun   Extrada   Termin da  realisaziun   Entrada en vigur   8                                                            Armonisaziun da las contribuziuns da scolaziun 450.110    Hans Ambühl          9    	I. Intent e princips 	II. Dretg da survegnir contribuziuns 	III. Contribuziuns da scolaziun 	IV. Calculaziun da las contribuziuns 	V. Execuziun 	VI. Disposiziuns transitoricas e finalas  		2018-06-04T17:02:42+0200 	"7001 Chur" 	"Gesetzessammlung Kanton Graubünden"


short: lescha da stipendis

abbreviation: LStip

pdf_content: Lescha davart las contribuziuns da scolaziun (lescha da stipendis, LStip)    450.200   Lescha davart las contribuziuns da scolaziun (lescha da  stipendis, LStip)  dals 05-12-2006 (versiun dals 01-01-2017)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 5 da settember 20063),  concluda:  1. Disposiziuns generalas  Art.  1 Intent 1 Questa lescha duai promover – sin champ chantunal ed interchantunal – l'egualitad   da  las  schanzas per  frequentar  ina scolaziun  tras  quai  ch'il  chantun  conceda  sut   tschertas circumstanzas contribuziuns da scolaziun.  Art.  2 Contribuziuns da scolaziun, geners 1 Contribuziuns da scolaziun èn stipendis ed emprests da daners. 2 A persunas petentas che frequentan in'emprima scolaziun vegnan per regla pajads  stipendis. Igl  è pussaivel da conceder emprests da daners sco cumplettaziun dals  stipendis. 3 A  persunas  petentas  che  frequentan  ina  segunda  scolaziun  u  ina  furmaziun  supplementara pon per regla vegnir concedids mo emprests da daners.  1) PCG 2006/2007, 655 2) DG 110.100 3) pagina 1505  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   450.200    2. Premissas per conceder contribuziuns da scolaziun  Art.  3 Princip 1 La  finanziaziun  da  la  scolaziun  è  en  emprima  lingia  chaussa  da  las  persunas  pertutgadas e da lur geniturs.  Art.  4 Persunas cun dretg da stipendis 1 Contribuziuns da scolaziun vegnan concedidas: a) a burgaisas svizras ed a burgais svizzers che vivan en Svizra, a burgaisas ed a   burgais  d'in  stadi  commember  da  la  communitad  europeica  che  vivan  en  Svizra,  a persunas estras che han ina permissiun da domicil  u che han ina   permissiun  da  dimora  per  almain  tschintg  onns  en  Svizra,  a  fugitivas  respectivamain a fugitivs u a persunas senza naziunalitad che vivan en Svizra   e ch'èn renconuschidas respectivamain renconuschids da la Svizra;  b) a  persunas  che  han  lur  domicil  tenor  il  dretg  da  stipendis  en  il  chantun  Grischun;  c) a persunas che cumenzan cun ina scolaziun fin a la cumplenida dal 40avel onn  da vegliadetgna.  2 En cas excepziunals pon vegnir pajadas contribuziuns da scolaziun ad ulteriuras  persunas.  Art.  5 Stgalims da scolaziun 1 Il  dretg da contribuziun vala  per  scolaziuns sin il  stgalim secundar II  e sin ils   stgalims che al suondan. 2 Per ina scolaziun che vegn frequentada en in gimnasi en il rom dal studi tenor las  directivas naziunalas vegnan er pajadas contribuziuns da scolaziun.  Art.  6 Scolaziuns 1 La scolaziun sto terminar  cun in diplom che vegn renconuschì d'in  stadi,  da la   confederaziun u d'in chantun.  Art.  7 Durada dal pajament da la contribuziun 1 En cas da scolaziuns da plirs onns vegnan pajadas contribuziuns da scolaziun per la  durada  ordinaria  da  la  scolaziun.  Entaifer  quest  temp  da  scolaziun  vegnan  concedidas contribuziuns da scolaziun mo per in onn da repetiziun. 2 En  cas  da  scolaziuns  d'in  onn  na  vegnan  pajadas  naginas  contribuziuns  per  prolungaziuns u per repetiziuns.  2       450.200   Art.  8 Scolaziuns cun ina concepziun speziala 1 Cun pajar las contribuziuns da scolaziun sto il post spezialisà tegnair quint en il cas  singul concret da scolaziuns che han ina concepziun speziala areguard il temp ed  areguard il cuntegn.  Art.  9 Midar la scolaziun 1 Sch'ina  scolaziun  vegn  midada  per  motivs  impurtants,  vegnan  pajadas  las  contribuziuns da scolaziun er per la scolaziun che vegn cumenzada da nov. 2 La durada da la nova scolaziun è decisiva per conceder contribuziuns. La durada,  durant la quala igl èn vegnidas retratgas contribuziuns da scolaziun avant la midada,  po vegnir messa a quint en moda adequata.  3. Stipendis  Art.  10 Capacitad finanziala e subsidiaritad dal chantun 1 Il chantun paja stipendis a persunas che cumprovan che l'atgna capacitad finanziala  sco er tala dals geniturs u d'autras persunas ch'èn obligadas da pajar prestaziuns da  sustegniment na bastan betg per cuvrir ils custs da scolaziun e da viver. 2 Il  chantun paja da princip stipendis en moda subsidiara tar prestaziuns da terzas  persunas. Clausulas da subsidiaritad da terzas persunas che n'han betg in'obligaziun  legala da prestaziun ston vegnir resguardadas.  Art.  11 Calculaziun 1 Stipendis cuvran ils custs ch'èn necessaris per viver e per frequentar la scolaziun,  sche quests custs surpassan las prestaziuns che pon vegnir pretendidas da la persuna  petenta,  da  ses  geniturs,  d'autras  persunas  cun  obligaziuns  legalas  sco  er  las  prestaziuns d'autras terzas persunas. Sco basa per calcular ils stipendis servan tranter  auter las valurs da la taxaziun da la taglia. 2 Ils custs imputabels per viver e per frequentar la scolaziun èn limitads vers ensi.   Per las entradas ston er vegnir fixads imports libers da taglia e limitas maximalas. 3 La prestaziun finanziala che po vegnir pretendida dals geniturs sa reducescha, sche  la persuna petenta: a) ha  terminà  in'emprima  scolaziun  che  qualifitgescha  da  pratitgar  ina   professiun,  ed  ha  ubain  almain  25  onns  ubain  è  stada  finanzialmain  independenta pervia d'ina atgna activitad da gudogn durant almain dus onns  avant che cumenzar cun la nova scolaziun;  b) è maridada u viva en partenadi registrà; c) ha uffants.   3     450.200    Art.  12 Stipendis maximals 1 L'import maximal per in stipendi annual importa: a) 16 000 francs per ina persuna ch'è en scolaziun; b) per persunas che ston procurar per il  mantegniment  d'uffants  s'augmenta il   maximum per 5000 francs per mintga uffant. 2 Tar la calculaziun dals stipendis vegnan quintads vitiers maximalmain 1500 francs  per onn per taxas da scola e da studi. La regenza po resguardar taxas da scola e da  studi pli autas e fixar che l'import maximal per in stipendi annual s'augmentia en la   dimensiun da la differenza correspundenta.  Art.  13 Restituziun 1 Stipendis ston vegnir restituids, sch'els èn vegnids obtegnids cun far indicaziuns  faussas. 2 Sche la scolaziun vegn sistida, ston vegnir restituidas las contribuziuns ch'èn gia  vegnidas pajadas per la part da la scolaziun che na vegn betg pli frequentada. 3 Sche la stipendiata u sch'il stipendiat mora, renunzia il chantun da pretender enavos  stipendis ch'èn gia vegnids pajads.  4. Emprests da daners  Art.  14 Tariffas maximalas e modalitads da pajament 1 La regenza fixescha las tariffas maximalas per onn da scolaziun e lur total. 2 Resguardond il  basegn  da la  persuna petenta decida il  post  spezialisà  davart  la  concessiun d'emprests da daners. El fa contracts. 3 Per administrar ils emprests da daners po il post spezialisà dumandar ils servetschs   da terzas persunas.  Art.  15 Rembursament e tschains 1 Per emprests da daners na vegnan pretendids nagins tschains. 2 Emprests da daners ston vegnir rembursads entaifer maximalmain 12 onns a partir  da  la  terminaziun  da  la  scolaziun.  Il  post  spezialisà  po  fixar  in  plan  da  rembursament. 3 La regenza po annullar il debit d'emprestantas e d'emprestants, sche quellas e sche  quels pajan taglias en il chantun durant almain tschintg onns suenter la terminaziun  da la scolaziun.  Art.  16 Renunzia a la pretensiun 1 Per  motivs  impurtants  po  la  regenza  concluder  da  renunziar  parzialmain  u  totalmain al rembursament d'emprests da daners.  4       450.200   5. Disposiziuns d'organisaziun e da procedura  Art.  17 Cumpetenza 1 Contribuziuns  da  scolaziun  vegnan  concedidas  e  pajadas  sin  dumonda.  Igl  è  chaussa dal post spezialisà da tractar las dumondas e da conceder las contribuziuns  da scolaziun a norma da questa lescha e da sia ordinaziun.  Art.  18 Elavuraziun da datas ed agid uffizial 1 Il post spezialisà e las autoritads dal chantun, da las regiuns e da las vischnancas   che elavuran datas tenor l'alinea 2 transfereschan datas ch'èn impurtantas per realisar  questa lescha. * 2 I ston vegnir transferidas las suandantas datas da persunas petentas e da persunas  che han in'obligaziun da mantegniment u da sustegn envers questas persunas: a) persunalias; b) indicaziuns davart il stadi civil, davart il lieu da domicil e da dimora, davart la   permissiun da dimora e davart las relaziuns d'entrada e da facultad; c) prestaziuns da la communitad. 3 Las  datas  pon  vegnir  transmessas  separadamain,  sin  glistas  u  sin  purtaders  electronics  da datas  e  rendidas accessiblas  spezialmain  cun agid  d'ina  procedura  d'invista. Quest agid uffizial è gratuit. 4 Il  post  spezialisà  metta  a  disposiziun  sias  datas  a  la  confederaziun  per  pajar   contribuziuns da scolaziun e per far ina statistica naziunala annuala.  Art.  19 Prestaziuns da servetsch, fond per cas da direzza e prestaziuns  spezialas  1 La  regenza  po  reglar  contractualmain  cun  terzas  persunas  ch'il  post  spezialisà   surpiglia  –  cunter  ina  indemnisaziun  dals  custs  cumplains  –  incumbensas  che  correspundan al champ d'incumbensas dal post spezialisà. 2 Las indemnisaziuns che resultan da quai per il chantun ston vegnir consegnadas ad   in  fond  per  cas  da  direzza  e  per  prestaziuns  spezialas.  La  regenza  relascha  las   disposiziuns necessarias.  Art.  20 Obligaziuns da la persuna petenta 1 La  persuna  petenta  sto  emplenir  or  la  dumonda  confurm  a  la  vardad  e  cumplettamain, ella sto la suttascriver en ina furma giuridicamain valaivla ed ella sto  l'inoltrar al post spezialisà entaifer il termin che la regenza ha fixà, e quai ensemen   cun  ils  documents  dumandads.  Ella  è  obligada  da  dar  infurmaziuns  e  da  communitgar  immediatamain  las  midadas  ch'èn  impurtantas  per  il  pajament  da  contribuziuns da scolaziun. 2 La violaziun da questas obligaziuns po chaschunar che disposiziuns gia relaschadas  vegnan revocadas u ch'i na vegn betg entrà en ina dumonda pendenta.   5     450.200    6. Disposiziuns finalas  Art.  21 Execuziun 1 L'execuziun  da questa  lescha è  chaussa dal  post  spezialisà,  uschenavant  che la  lescha u che l'ordinaziun na prevesa nagut auter.  Art.  22 Chareschia 1 Las  tariffas  per  ils  custs  imputabels  e  per  las  prestaziuns  che  pon  vegnir   pretendidas, ils imports libers da taglia e las limitas maximalas da las entradas, las  tariffas pauschalisadas sco er las contribuziuns maximalas per in stipendi annual po  la regenza adattar a la chareschia ch'è s'augmentada,  e quai per il proxim onn da  scolaziun. Decisiv è mintgamai il stadi da l'index naziunal dals pretschs da consum  la fin da november.  Art.  23 Disposiziuns executivas 1 La regenza relascha las disposiziuns executivas en in'ordinaziun e regla en spezial: a) la renconuschientscha e l'abgiudicaziun da studis; b) il tractament da dumondas ch'èn vegnidas inoltradas memia tard; c) ils detagls areguard la durada da la scolaziun e las excepziuns concernent l'onn   da repetiziun; d) ils motivs e la durada, dals quals resulta in dretg da contribuziun en connex   cun la midada da la scolaziun; e) ils custs imputabels, las expensas ch'èn maximalmain imputablas per viver e   per  frequentar  la  scolaziun,  las  prestaziuns che pon vegnir  pretendidas,  ils  imports  libers da taglia  e las limitas  maximalas  per las entradas.  En quest   connex èsi pussaivel da far pauschalisaziuns.  Art.  24 Aboliziun dal dretg vertent 1 La lescha davart  emprests per studis e stipendis dal chantun Grischun dal 1. da  mars 1959 (DG 450.200) vegn abolida.  Art.  25 Midada dal dretg vertent1)  Art.  26 Disposiziun transitorica 1 Contribuziuns  da  scolaziun  per  onns  da  scola  che  cumenzan  avant  che  questa  lescha entra en vigur èn suttamess al dretg vertent.  Art.  27 Referendum, entrada en vigur 1 Questa lescha è suttamessa al referendum facultativ.  1) Las midadas dal dretg vertent na vegnan betg inditgadas.  6       450.200   2 La regenza fixescha il termin da l'entrada en vigur2) da questa lescha.  2) messa en vigur cun CR dals 19 da zercladur 2007 per l'onn da scola 2007/2008   7     450.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-12-2006 01-08-2007 relasch emprima versiun - 13-01-2015 01-01-2016 Art. 18 al. 1 midada 2015-005 02-02-2016 01-01-2017 Art. 18 al. 1 midada 2016-001  8       450.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-12-2006 01-08-2007 emprima versiun - Art. 18 al. 1 13-01-2015 01-01-2016 midada 2015-005 Art. 18 al. 1 02-02-2016 01-01-2017 midada 2016-001   9    	1. Disposiziuns generalas 	Art. 1 Intent 	Art. 2 Contribuziuns da scolaziun, geners  	2. Premissas per conceder contribuziuns da scolaziun 	Art. 3 Princip 	Art. 4 Persunas cun dretg da stipendis 	Art. 5 Stgalims da scolaziun 	Art. 6 Scolaziuns 	Art. 7 Durada dal pajament da la contribuziun 	Art. 8 Scolaziuns cun ina concepziun speziala 	Art. 9 Midar la scolaziun  	3. Stipendis 	Art. 10 Capacitad finanziala e subsidiaritad dal chantun 	Art. 11 Calculaziun 	Art. 12 Stipendis maximals 	Art. 13 Restituziun  	4. Emprests da daners 	Art. 14 Tariffas maximalas e modalitads da pajament 	Art. 15 Rembursament e tschains 	Art. 16 Renunzia a la pretensiun  	5. Disposiziuns d'organisaziun e da procedura 	Art. 17 Cumpetenza 	Art. 18 Elavuraziun da datas ed agid uffizial 	Art. 19 Prestaziuns da servetsch, fond per cas da direzza e prestaziuns spezialas 	Art. 20 Obligaziuns da la persuna petenta  	6. Disposiziuns finalas 	Art. 21 Execuziun 	Art. 22 Chareschia 	Art. 23 Disposiziuns executivas 	Art. 24 Aboliziun dal dretg vertent 	Art. 25 Midada dal dretg vertent1) 	Art. 26 Disposiziun transitorica 	Art. 27 Referendum, entrada en vigur   		2018-06-06T04:26:10+0200 	"7001 Chur" 	"Gesetzessammlung Kanton Graubünden"